Migelio Hidalgo tvenkinys
Migelio Hidalgo tvenkinys, kitaip Migelio Hidalgo i Kostiljos tvenkinys (isp. Embalse Miguel Hidalgo y Costilla) arba El Mahonės tvenkinys (embalse El Mahone) – tvenkinys šiaurės vakarų Meksikoje, Sinaloa valstijoje. Sudarytas 1952–1956 m., užtvenkus Fuertės upę ties El Mahonės gyvenviete, į šiaurę nuo El Fuertės. Tvenkinio ilgis 30 km, plotis 9 km. Migelio Hidalgo užtvankos ilgis 2905 m, aukštis iki 81 m. Įrengta hidroelektrinė, kurios projekcinė galia 60 MW. Užtvanka ir tvenkinys pavadinti Meksikos valstybės veikėjo Migelio Hidalgo i Kostiljos garbei.